У 1630–1640 гг., дзякуючы намаганням князя Багуслава Радзівіла, Слуцк быў ператвораны ў горад-крэпасць. У горадзе было некалькі праваслаўных цэркваў і манастыроў, лютэранскі і кальвінскі зборы, а таксама каталіцкі касцёл. Пры княжацкім двары вёўся Слуцкі летапіс, мелася бібліятэка, на падставе кніг і летапісу якой напісаў сваю “Хроніку” Мацей Стрыйкоўскі. У час казацка-сялянскай вайны 1648–1651 гг. у жніўні 1648 г. Слуцк вытрымаў аблогу атрада палкоўніка Сакалоўскага.